MMR-vaksine

MMR-vaksinen er en immuniserende vaksine mot kusma, meslinger og røde hunder. Navnet kommer av de engelske navnene på sykdommene: Mumps, measles og rubella.  Vaksinen ble først utviklet av Maurice Hilleman ved Merck på slutten av 1960-årene.

Vaksinen består av en blanding av tre levende, men svekkede virus og blir gitt i form av en enkelt sprøyte. Internasjonalt er det en svært utbredt vaksine. I det norske barnevaksinasjonsprogrammet gis MMR-vaksinen ved 15 måneders alder og i 6. klasse. MMR-vaksinen har vært en del av det norske barnevaksinasjonsprogrammet siden 1983. MMR-vaksinen erstattet meslingevaksinen som hadde vært en del av barnevaksinasjonsprogrammet siden 1969 og røde hunder-vaksinen som hadde vært med siden 1978.http://www.fhi.no/eway/default.aspx?pid=233&trg=MainLeft_6039&MainArea_5661=6039:0:15,4494:1:0:0:::0:0&MainLeft_6039=6041:69504::1:6043:5:::0:0 

Effekt

Bivirkninger og kontrovers
Det er få alvorlige bivirkninger av MMR vaksinen. De fleste opplever en ømhet og svie på stikkstedet. Opp til 20 % opplever lett feber. Utslett og leddsmerter kan også forekomme. Alvorlige bivirkninger i form av anafylaktiske allergiske reaksjoner kan forekomme, men er svært sjeldne.[https://www.legemiddelhandboka.no/L1.8.6/Mesling-,_kusma-,_r%C3%B8de_hunder-vaksine Norsk legemiddelhåndbok: Mesling-, kusma-, røde hunder-vaksine] 

I 1998 publiserte Andrew Wakefield en artikkel i det vitenskapelige tidsskriftet The Lancet om en mulig sammenheng mellom MMR-vaksinen og autisme og inflammatorisk tarmsykdom hos tolv pasienter. Funnene vakte internasjonal oppmerksomhet og ble i Norge blant annet omtalt i Rikets tilstand på TV 2, og mange foreldre ville ikke la barna sine bli vaksinert.http://tidsskriftet.no/article/511369 Andre forskere gjorde en rekke oppfølgende studier, men ingen viste noen sammenheng mellom vaksinen og autisme. I 2010 trakk The Lancet tilbake artikkelen og kalte den uærlig. Wakefield mistet legelisensen sin i 2010,British Medical Council Bars Doctor Who Linked Vaccine With Autism 24.05.2015 og i 2011 mente British Medical Journal å kunne dokumentere at Wakefields studie i stor grad var ren svindel.BMJ Wakefield’s article linking MMR vaccine and autism was fraudulent BMJ 2011;342:c7452 Det hersker i dag enighet om at det ikke finnes noen sammenheng mellom autisme og MMR-vaksinen. 

Høyesterettsdom
Norges Høyesterett fant i dom av 12. november 2015  en erstatningsberettiget sammenheng mellom MMR-vaksinen og multippel sklerose. Symptomer debuterte hos en pasient få dager etter vaksinasjon.

Referanser

Kategori:Vannkoppervaksine
Kategori:Kusmavaksiner
Kategori:Røde hunder-vaksiner
Kategori:Vaksiner
Kategori:Multivaksiner